CELEX: 62009TJ0259
Language: el
Date: 2010-12-16 00:00:00
Title: Απόφαση του Γενικού Δικαστηρίου (μονομελούς) της 16ης Δεκεμβρίου  2010. # Ευρωπαϊκή Επιτροπή κατά Arci Nuova associazione comitato di Cagliari και Alberto Gessa. # Ρήτρα διαιτησίας - Σύμβαση συναφθείσα στο πλαίσιο της υποστήριξης στα ευρωπαϊκά σχέδια συζητήσεων που υλοποιούν οι μη κυβερνητικές οργανώσεις για το 2003 - Προσφυγή στρεφόμενη κατά του προέδρου ενώσεως - Αναρμοδιότητα - Μη εκτέλεση της συμβάσεως - Επιστροφή των ποσών της προκαταβολής. # Υπόθεση T-259/09.

Απόφαση του Γενικού Δικαστηρίου (μονομελές) της 16ης Δεκεμβρίου 2010 – Επιτροπή κατά Arci Nuova associazione comitato di Cagliari
            και Gessa
      (Υπόθεση T-259/09)
      «Ρήτρα διαιτησίας – Σύμβαση συναφθείσα στο πλαίσιο της υποστήριξης στα ευρωπαϊκά σχέδια συζητήσεων που υλοποιούν οι μη κυβερνητικές οργανώσεις
         για το 2003 – Αγωγή στρεφόμενη κατά του προέδρου ενώσεως – Αναρμοδιότητα – Μη εκτέλεση της συμβάσεως – Επιστροφή των ποσών της προκαταβολής»
      
      1.                     Διαδικασία – Υποβολή της υποθέσεως στην κρίση του Γενικού Δικαστηρίου βάσει ρήτρας διαιτησίας – Αναρμοδιότητα του κοινοτικού
            δικαστή, ελλείψει εκπεφρασμένης βουλήσεως των μερών να του απονείμουν αρμοδιότητα να αποφανθεί επί ένδικης διαφοράς εκ συμβάσεως
            – Συμβάσεις συναπτόμενες μεταξύ της Επιτροπής και μιας ενώσεως – Αγωγή της Επιτροπής κατά του προέδρου της εν λόγω ενώσεως
            – Πρόεδρος μη δεσμευόμενος από τις συμβάσεις – Απόρριψη – Αλληλέγγυα ευθύνη του προέδρου σύμφωνα με το εφαρμοστέο εθνικό δίκαιο
            – Δεν ασκεί επιρροή (Άρθρα 238 ΕΚ και 240 ΕΚ) (βλ. σημεία 39-46)
      2.                     Προϋπολογισμός των Ευρωπαϊκών Κοινοτήτων – Κοινοτική χρηματοδοτική συνδρομή – Υποχρέωση του λήπτη να τηρεί τις προϋποθέσεις
            χορηγήσεως της συνδρομής – Χρηματοδότηση αφορώσα μόνον τις ήδη πραγματοποιηθείσες δαπάνες – Νομότυπη και εμπρόθεσμη δικαιολόγηση
            του υποστατού των δηλωθεισών δαπανών – Δεν υφίσταται – Μη επιλέξιμες δαπάνες (Άρθρο 274 ΕΚ) (βλ. σημεία 61-67)
      Αντικείμενο
      
         
               Αγωγή ασκηθείσα βάσει του άρθρου 238 ΕΚ, η οποία στηρίζεται σε ρήτρα διαιτησίας και με την οποία ζητείται να υποχρεωθούν η
                  Arci Nuova associazione comitato di Caglari και, προσωπικώς και αλληλεγγύως, ο A. Gessa να επιστρέψουν ποσό που προκατέβαλε
                  η Επιτροπή στο πλαίσιο της συμβάσεως 2003-1550/001-001, πλέον τόκων υπερημερίας.
               
            Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την αγωγή καθόσον αυτή στρέφεται κατά του Alberto Gessa.
               
            
         
                  2)
               
               
                  
               
               
                  	Υποχρεώνει την Arci Nuova associazione comitato di Caglari να επιστρέψει στην Ευρωπαϊκή Επιτροπή το κυρίως οφειλόμενο ποσόν
                     των 15 675 ευρώ, πλέον τόκων υπερημερίας με επιτόκιο 7,32 %, από 20ής Μαΐου 2007 και μέχρι πλήρους εξοφλήσεως της οφειλής.
                  
               
            
         
                  3)
               
               
                  
               
               
                  	Καταδικάζει την Arci Nuova associazione comitato di Cagliari στα δικαστικά έξοδα.